Mandal guttekorps

Mandal Guttekorps er eit korps som held til i Mandal. Det har om lag 130 musikarar i alderen 9 til 19 år.

 Historie 
Korpset vart stifta i 1909 av organist Lars Heggen. I 2009 feira korpset 100-årsjubileum, og det vart markert med fleire ulike arrangement.  Eit av høgdepunkta var ein jubileumskonsert der det var eit utdrag frå korpsets historie og musikk. Korpset framførte blant anna «Guttene kommer» som var korpsets aller første nummer for 100 år sidan og marsjen «100 Rubiner» som vart komponert av den tidlegare dirigenten Alf Willy Vestergren til 100-årsjubileet. Korpset har eit venskapskorps i Tyskland som heiter Knabenmusik Meersburg.

 Korpset no for tida 
Korpset har dei siste åra hatt rundt 120 medlemmar fordelt på rekruttar, drillrekruttar, juniorkorps, juniordrill, A-korps og A-drill. Alle avdelingar i korpset har fokus på både det musikalske og sosiale. I løpet av året vert det arrangert mange konsertar og turar. A-korpset reiser på utanlandsturar anna kvart år. Korpset har kvar sommar sidan 1985 arrangert ein skulekorpsfestival for korps saman med Blomdalen Jentekorps. Denne festivalen heiter Mandal Skolekorpsfestival. Først vart den berre arrangert annan kvart år, men frå 2009 blir den arrangert kvar sommar.

Fatjon Dakaj er no musikalsk leiar og dirigent for A-korpset og juniorkorpset. Irene Lande har ansvaret for drillen. Leiar for styret i Mandal guttekorps er Merete Aanensen, nestleiar er Bernt Rølland.

 Kjelder 

Mandal guttekorps (mandalguttekorps.no)
Mandalsfestivalen (mandalkorpsfestival.no)

 Bakgrunnsstoff 
Nettstaden til Mandal guttekorps
Nettstaden til Mandalsfestivalen
 Katalog til arkiv etter Mandal guttekorps hjå Statsarkivet i Kristiansand

Kategori:Kultur i Lindesnes
Kategori:Mandal
Kategori:Skulekorps
Kategori:Skipingar i 1909